പഞ്ചായത്ത് ഭരണസമിതി യോഗത്തില്നിന്ന് കോണ്ഗ്രസ് അംഗങ്ങള് ഇറങ്ങിപ്പോയി മതിലകം: മതിലകം പഞ്ചായത്ത് ഭരണസമിതി യോഗത്തില്നിന്ന് കോണ്ഗ്രസ് അംഗങ്ങള് ഇറങ്ങിപ്പോയി. മതിലകം പഞ്ചായത്തിലെ പൊതു കളിസ്ഥലം വാങ്ങുന്നതിന് അനധികൃതമായി പണപിരിവ് നടത്തിയെന്നും ഇത് അന്വേഷിക്കണമെന്നും ആവശ്യപ്പെട്ട് യുഡിഎഫ് പഞ്ചായത്ത് മെന്പര്മാര് നല്കിയ നോട്ടീസ് ചര്ച്ചയ്ക്ക് എടുക്കാത്തതില് പ്രതിഷേധിച്ചാണ് കോണ്ഗ്രസ് അംഗങ്ങളായ ഒ.എ.ജെന്ട്രിന്, കെ.കെ.സഗീര്, ഒ.എസ്. ഷെരീഫ എന്നിവര് യോഗം ബഹിഷ്കരിച്ച് ഇറങ്ങിപോക്ക് നടത്തിയത്. തുടര്ന്ന് ഐക്യജനാധിപത്യ മുന്നണിയുടെ നേതൃത്വത്തില് മതിലകത്ത് പ്രതിഷേധ പ്രകടനവും പൊതുയോഗവും നടത്തി. ജില്ലാ കോണ്ഗ്രസ് ജനറല് സെക്രട്ടറി സി.എസ്.രവിന്ദ്രന് യോഗം ഉദ്ഘാടനം ചെയ്തു.യോഗത്തില് ഷിബു വര്ഗീസ് അധ്യക്ഷത വഹിച്ചു. അഷ്റഫ് മംഗലംപുള്ളി, സുനില് മേനോന്, കെ.എം. ജോസ്, ടി.എസ്. ശശി, ടി.കെ.പ്രതാപന്, കെ.കെ.സഗിര്, സി.കെ.നൗഷാദ്, സിന്ധു രവിന്ദ്രന്, ഹസീന ഫത്താഹ്, സുനില്.പി. മേനോന് എന്നിവര് സംസാരിച്ചു.